༄།གྲངས་ཉུང་མི་རིགས་ཀྱི་སློབ་གསོ་ཐོབ་པའི་ཐོབ་ཐང་ལ་ཁག་ཐེག་བྱེད་པ།སྤྱི་སྤྱོད་སློབ་གསོའི་ཐོན་ཁུངས་མུ་མཐུད་དུ་མི་རིགས་ས་ཁུལ་ལ་མངོན་པར་ཕྱོགས་པ་ལ་སྐུལ་འདེད་བྱས་ཏེ།སློབ་གསོ་ཆ་འགྲིག་རོགས་སྐྱོར་གྱི་ལས་དོན་གཏིང་ཇེ་ཟབ་དུ་འདེད་པ།མི་རིགས་ས་ཁུལ་གྱི་འོས་འགན་སློབ་གསོའི་སློབ་གྲྭ་ཚད་ལྡན་དུ་འཛུགས་བསྐྲུན་བྱེད་པ་ལ་རོགས་སྐྱོར་བྱས་ཏེ།༢༠༢༠་ལོའི་ཚུན་ལ་རྫོང་རིམ་པའི་ས་ཁོངས་སུ་འོས་འགན་སློབ་གསོ་ཆ་སྙོམས་ཀྱིས་དར་སྤེལ་བྱེད་པའི་དམིགས་ཡུལ་མངོན་འགྱུར་བྱེད་པ།མི་རིགས་ས་ཁུལ་ལ་ཞིང་འབྲོག་དགེ་རྒན་སྐྱེལ་འདྲེན་བྱེད་པ་དང་།ཤར་ཕྱོགས་དང་དབུས་ཕྱོགས་ཞིང་ཆེན་ཁག་གི་ལས་རིགས་སློབ་གྲྭས་མི་རིགས་ས་ཁུལ་གྱི་སློབ་མ་སྡུད་ལེན་བྱེད་པའི་གྲངས་ཚད་འོས་འཚམ་གྱིས་མང་དུ་གཏོང་བ་དང་།ནང་ལོགས་ཀྱི་མི་རིགས་འཛིན་གྲྭ་མུ་མཐུད་དུ་ལེགས་སྒྲུབ་བྱེད་པ།གྲངས་ཉུང་མི་རིགས་ཀྱི་ཤེས་ཡོན་པ་སྣ་ཚོགས་བསྐྱེད་བསྲིང་དང་བཀོལ་སྤྱོད་བྱེད་པར་གཙིགས་སུ་འཛིན་པ།